Diari Oficial de la Generalitat Valenciana


Sumari del DOGV 9637, del 12-07-2023 (2023/7877)

RESOLUCIÓ de 6 de juliol de 2023, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7877


Data del document
:   06-07-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 6 de juliol de 2023, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat. [2023/7877]  
Mitjançant Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives (d'ara endavant, la convocatòria) es van convocar subvencions en matèria d'igualtat en la diversitat, en règim de concurrència competitiva, per a l'exercici 2023 (DOGV 9502, 31.12.2022). La convocatòria es dirigeix a entitats sense ànim de lucre per al desenvolupament dels projectes que en cada programa es s'indiquen en l'annex A de l'esmentada resolució i aquells altres d'interés general proposats per les mateixes entitats que resulten seleccionats.  
Conforme al que es preveu en l'article 22.1 de la Llei 38/2003, de 17 de novembre, general de subvencions, i també en els articles 10 i 11 de l'Ordre 6/2020, de 9 de desembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions a entitats sense ànim de lucre per a finançar programes de suport a la igualtat en la diversitat, i en l'apartat cinqué de la convocatòria, cada direcció territorial ha donat compte a la Comissió d'Avaluació de totes les sol·licituds instruïdes i també de l'emplenament de tots els requisits pertinents d'aquestes.  
  
El dia 12 de maig de 2023, es va reunir la Comissió d'Avaluació per a realitzar l'estudi i valoració de totes les sol·licituds presentades a cadascun dels sis programes objecte de l'esmentada convocatòria. Així mateix, es va realitzar la proposta de les quanties a subvencionar, d'acord amb la normativa d'aplicació.  
Com a resultat de l'anterior procés, la Comissió d'Avaluació ha elevat a l'òrgan competent per a la seua resolució, la proposta de concessió de les subvencions, d'acord amb la normativa d'aplicació, conforme al contingut de l'acta subscrita per tot el personal empleat públic de l'Administració del Consell que, d'acord amb la normativa d'aplicació, és membre d'aquesta Comissió.  
De conformitat amb el que es disposa en l'article nové de la convocatòria, d'acord amb la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria d'Igualtat i Polítiques Inclusives, correspon a la persona titular de la Direcció General d'Igualtat en la Diversitat la resolució del procediment de les subvencions convocades, per això, fent ús de la facultat conferida, i a càrrec del programa pressupostari 313.80, «Igualtat en la diversitat», de la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2021), resolc:  
  
Primer  
Acceptar la proposta de resolució de la Comissió d'Avaluació en els seus propis termes, en cadascuna de les sis línies de finançament convocades mitjançant la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives.  
  
Segon  
Excloure les sol·licituds indicades en l'annex 1 pels motius següents:  
Les presentades per entitats que no reuneixen els requisits establits en l'article 2 de l'Ordre 6/2020, de 9 de desembre, en el seu cas (1):  
1.a) No estar inscrita en el Registre general de titulars d'activitats de serveis i centres de serveis socials de la Comunitat Valenciana.  
  
1.b) Tindre ànim de lucre.  
1.c) No comptar amb seu central o delegació permanent en la Comunitat Valenciana.  
1.d) No tindre com a finalitat primordial en els seus estatuts la realització de les activitats a què es refereix el programa respecte al qual se sol·licita la subvenció, ni desprendre's de la seua actuació pública general aquesta activitat primordial.  
1.e) Estar sotmesa en alguna de les prohibicions regulades en l'article 13.2 de la Llei 38/2003, de 17 de novembre, general de subvencions.  
1.f) L'entitat no està compresa entre les beneficiàries d'aquesta convocatòria per la seua condició d'Administració pública.  
1.g) No disposar l'entitat de pla d'igualtat vigent.  
Les sol·licituds extemporànies (2).  
Les sol·licituds no esmenades després del corresponent requeriment de les quals ja s'ha resolt i notificat la declaració del seu desistiment i arxiu de conformitat amb la Llei 39/2015, d'1 d'octubre, del procediment administratiu comú de les administracions públiques (3).  
Les sol·licituds d'entitats excloses per superar el nombre de dues sol·licituds per cadascuna de les línies pressupostàries per cada província on l'entitat tinga seu o delegació física permanent, en aplicació del que s'estableix en el resolc quart de la convocatòria (4).  
Les sol·licituds d'entitats que no han obtingut ingressos l'any anterior a la convocatòria (article 6.2.c de l'Ordre 6/2020, de 9 de desembre (5).  
  
Tercer  
Concedir la subvenció als projectes indicats en l'annex 2, d'acord amb les consignacions pressupostàries següents, establides en la Llei 9/2022, de 30 de desembre, de pressupostos de la Generalitat per a l'exercici 2023:  
- Programa per a la igualtat i la inclusió de les persones migrants: línia de subvenció S1126000 per un import total de 800.000,00 euros.  
  
- Programa per a la igualtat i la inclusió del poble gitano: línia de subvenció S1331000 per un import total de 880.000,00 euros.  
- Programa per a la igualtat de lesbianes, gais, transsexuals, bisexuals i intersexuals: línia de subvenció S5151000 per un import total de 220.000,00 euros.  
- Programa escoles de famílies: línia de subvenció S6489000 per un import total de 275.000,00 euros.  
- Programa d'igualtat de tracte i no discriminació: línia de subvenció S6735000 per un import total de 275.000,00 euros.  
- Programes de promoció de la diversitat familiar: línia de subvenció S7108000 per un import total de 330.000,00 euros.  
  
Quart  
Els projectes que a continuació s'indiquen, annex 3, han sigut modificats en la seua quantia sol·licitada pel motiu que en cada cas s'esmenta, d'acord amb la normativa d'aplicació.  
  
Cinqué. Projectes no subvencionats  
No se subvencionen els projectes indicats en l'annex 4 per algun o alguns dels motius següents:  
Per no ajustar-se a la finalitat del programa per al qual se sol·licita la subvenció (annex A), tenint en compte tant el contingut de la convocatòria com les atribucions de la Direcció General d'Igualtat en la Diversitat (NFP).  
Per no complir els requisits que en cada programa han de reunir els projectes. En aquest cas, es troben projectes que no s'executen l'any en què es concedeix la subvenció (NRP).  
Per no haver obtingut la puntuació mínima exigida en l'article 5 de l'Ordre 6/2020, de 9 de desembre, tant en la totalitat del projecte com en cadascun dels tres apartats dels criteris objectius de valoració (NPM). El projecte presentat es correspon amb actuacions o serveis que han sigut objecte de concert social (NSC).  
El projecte presentat es correspon amb actuacions o serveis que han sigut objecte de concert social (NSC).  
  
Sisé  
En aplicació de l'article 10 de la convocatòria, de conformitat amb el que s'estableix en l'article 44.1.b de la Llei 9/2022, de 30 de desembre, de pressupostos de la Generalitat per a l'exercici 2023, una vegada concedida la subvenció, es lliurarà immediatament el 100 per cent del seu import.  
  
Seté  
Les entitats beneficiàries presentaran la justificació del projecte subvencionat davant la direcció territorial que va resultar competent per a la seua instrucció. Aquesta justificació s'haurà d'efectuar conforme al que s'estableix en l'article 16 de l'Ordre 6/2020, de 9 de desembre, i l'article 11 de la convocatòria.  
Termini de justificació: la totalitat de la despesa anual objecte de la subvenció haurà de justificar-se, com a màxim, el 31 de gener de 2024.  
  
Huité  
Contra aquesta resolució, que posa fi a la via administrativa, es podrà interposar potestativament recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.  
  
València, 6 de juliol de 2023.- La vicepresidenta del Consell i consellera d'Igualtat i Polítiques Inclusives, (p. d. article 13 de l'Ordre 6/2020, de 9 de desembre), el director general d'Igualtat en la Diversitat: José de Lamo Pastor.